Notifika li tiċċara n-notifiki ta’ bidu ta’ proċedimenti anti-dumping u antisussidji li jikkonċernaw l-importazzjonijiet ta’ ċerti materjali tal-fibra tal-ħġieġ minsuġa u/jew meħjuta li joriġinaw mir-Repubblika tal-Poplu taċ-Ċina u mill-Eġittu

(2019/C 314/06)

Fil-21 ta’ Frar 2019, il-Kummissjoni ppubblikat notifika ta’ bidu ta’ investigazzjoni anti-dumping li tikkonċerna l-importazzjonijiet ta’ ċerti materjali tal-fibra tal-ħġieġ minsuġa u/jew meħjuta li joriġinaw mir-Repubblika tal-Poplu taċ-Ċina u mill-Eġittu (1) (“in-Notifika tal-21 ta’ Frar 2019”).

Fis-16 ta’ Mejju 2019, il-Kummissjoni ppubblikat Notifika ta’ bidu ta’ investigazzjoni antisussidji li tikkonċerna l-importazzjonijiet ta’ ċerti materjali tal-fibra tal-ħġieġ minsuġa u/jew meħjuta li joriġinaw mir-Repubblika tal-Poplu taċ-Ċina u mill-Eġittu (2) (“in-Notifika tas-16 ta’ Mejju 2019”).

F’dawk in-notifiki, il-prodott li qed jiġi investigat huwa deskritt kif ġej:

‘Il-prodott suġġett għal din l-investigazzjoni huwa materjali tar-raden jew tal-faxex tal-fibra tal-ħġieġ bil-filament kontinwu, minsuġa u/jew meħjuta, minbarra prodotti li jiġu impregnati jew impregnati minn qabel (prepreg), u minbarra materjali b’nisġa miftuħa b’ċelloli ta’ daqs ta’ iktar minn 1,8 mm kemm fit-tul kif ukoll fil-wisa’ u b’piż ta’ iktar minn 35 g/m2 (“il-prodott li qed jiġi investigat”).’

L-investigazzjonijiet ġibdu l-attenzjoni tal-Kummissjoni dwar il-fatt li xi atturi ekonomiċi setgħu mmiżinterpretaw il-formulazzjoni tal-kliem tad-deskrizzjoni tal-prodott suġġett għall-investigazzjoni.

Għal din ir-raġuni, il-Kummissjoni ddeċidiet li tiċċara n-Notifika tal-21 ta’ Frar 2019 u n-Notifika tas-16 ta’ Mejju 2019 biex tirrifletti lill-partijiet kollha interessati l-ambitu reali tal-investigazzjoni kurrenti u biex tagħti lill-atturi ekonomiċi kkonċernati, li jista’ jkun li ma introduċewx ruħhom minħabba li ħasbu li ma kinux ikkonċernati minn dan il-proċediment (notevolment utenti u importaturi mhux relatati), l-opportunità li jipprovdu tweġiba għall-kwestjonarju abbażi tad-definizzjoni ċċarata tal-prodott li qed jiġi investigat u tabella kompluta tan-Numru ta’ Kontroll tal-Prodott (Product Control Number, “PCN”) tiegħu.

Iktar informazzjoni se tkun inkluża wkoll f’nota fil-fajl għall-ispezzjoni mill-partijiet interessati.

1. Kjarifika dwar il-prodott li qed jiġi investigat

Fit-Taqsima 2 tan-Notifika tal-21 ta’ Frar 2019 u fin-Notifika tas-16 ta’ Mejju 2019, il-prodott li qed jiġi investigat huwa deskritt kif ġej:

‘Il-prodott suġġett għal din l-investigazzjoni huwa materjali tar-raden jew tal-faxex tal-fibra tal-ħġieġ bil-filament kontinwu, minsuġa u/jew meħjuta, minbarra prodotti li jiġu impregnati jew impregnati minn qabel (prepreg), u minbarra materjali b’nisġa miftuħa b’ċelloli ta’ daqs ta’ iktar minn 1,8 mm kemm fit-tul kif ukoll fil-wisa’ u b’piż ta’ iktar minn 35 g/m2 (“il-prodott li qed jiġi investigat”).’

Kif spjegat hawn fuq, l-investigazzjonijiet ġibdu l-attenzjoni tal-Kummissjoni dwar il-fatt li xi atturi ekonomiċi setgħu interpretaw ħażin id-deskrizzjoni ta’ hawn fuq u setgħu ddeċidew li ma jitkellmux abbażi ta’ fehim mhux korrett tad-definizzjoni tal-prodott li qed jiġi investigat.

Għal din ir-raġuni, il-Kummissjoni tikkunsidra xieraq li tiċċara li l-prodott suġġett għal din l-investigazzjoni huwa materjali tar-raden u/jew tal-faxex tal-fibra tal-ħġieġ bil-filament kontinwu, b’elementi oħra jew mingħajrhom, minsuġa u/jew meħjuta, minbarra prodotti li jiġu impregnati jew impregnati minn qabel (prepreg), u minbarra materjali b’nisġa miftuħa b’ċelloli ta’ daqs ta’ iktar minn 1,8 mm kemm fit-tul kif ukoll fil-wisa’ u b’piż ta’ iktar minn 35 g/m2 (“il-prodott li qed jiġi investigat”).

Kodiċijiet TARIC iktar dettaljati li jkopru l-prodott li qed jiġi investigat huma pprovduti hawn taħt għall-informazzjoni.

Biex ikun evitat id-dubju, il-Kummissjoni tosserva li din il-kjarifika ma għandha l-ebda impatt materjali fuq l-analiżi tal-Kummissjoni tal-allegazzjonijiet ta’ dumping/sussidjar u dannu li tkopri l-ambitu sħiħ tal-investigazzjoni. Dan għaliex l-informazzjoni minn partijiet interessati dwar dumping/sussidjar u dannu inġabret fil-livell taċ-Ċifra tal-Kontroll tal-PCN li hija ħafna iktar dettaljata, u li tikkostitwixxi l-prodott li qed jiġi investigat.

Biex tkun żgurata ċ-ċarezza, il-Kumissjoni qed tippubblika hawnhekk it-tabella PCN li kienet takkumpanja l-formoli tal-kwestjonarju ppreżentati lill-industrija tal-Unjoni u lill-produtturi esportaturi.

Deskrizzjoni tal-Qasam Format tal-qasam Valuri Spjegazzjoni Format tal-bejgħ N 1: Romblu Uża ċ-ċifra li tikkorrispondi mal-forma li fiha nbigħ il-prodott. Fil-każ ta’ kits, settijiet jew qatgħat, minħabba li bosta materjali jinbiegħu flimkien, il-karatteristiċi tal-PCN li jifdal ma għandhomx ikunu pprovduti u għaldaqstant il-PCN għandu jikkonsisti minn ċifra waħda. 2: Maqtugħa tal-qies 3: Mibjugħa f’qatgħat jew sett ta’ materjali differenti Forma tal-materjal XX WR: għall-Faxxa tal-fibra minsuġa u/jew raden mhux mibruma Uża ż-żewġ ittri li jikkorrispondu mal-forma tal-prodott. Jekk jogħġbok uża TY biss għal materjali li ma fihom l-ebda faxxa tal-fibra jew raden mhux mibruma NU: għal-Materjali mhux krimpjati (meħjuta) tal-faxxa tal-fibra jew raden mhux mibruma - b’assi u b’direzzjoni waħda (3) NM: għal-Materjali mhux krimpjati (meħjuta) tal-faxxa tal-fibra jew raden mhux mibruma – b’assi multipli CG: Kumplessi tal-faxxa tal-fibra u/jew raden mhux mibruma tal-fibra tal-ħġieġ – 100 % fibra tal-ħġieġ (4) CM: għal kumplessi tal-faxxa tal-fibra jew raden mhux mibruma tal-fibra tal-ħġieġ – fibra mħallta (5) Tip ta’ ħġieġ XX EG: Għal ħġieġ E jew ECR (b’kontenut baxx ta’ boron) Uża ż-żewġ ittri li jikkorrispondu mat-tip ta’ ħġieġ użat HG: għal Ħġieġ b’Modulus għoli Piż tal-erja - piż, fi grammi għal kull metru kwadru (g/m2) inklużi kwalunkwe tapiti, veli eċċ. N 1: għal inqas minn 300 g/m2 Uża n-numru li jikkorrispondi mal-firxa fejn il-piż tal-erja tal-prodott ikun joqgħod. 2: għal 301 sa 600 g/m2 3: għal 601 sa 800 g/m2 4: għal 801 sa 1 200 g/m2 5: għal 1 201 sa 1 500 g/m2 6: għal 1 501 sa 1 800 g/m2 7: għal 1 801 sa 2 400 g/m2 8: għal iktar minn 2 400 g/m2 Densità tal-faxxi tal-fibra/raden (tex) X Z: għal inqas minn 300 tex Uża l-ittra li tikkorrispondi mad-densità tal- faxxa tal-fibra tal-prodott. Jekk jogħġbok irrapporta d-densità (tex) tal-faxxa tal-fibra/raden li tagħmel l-akbar porzjon (skont il-piż) fil-materjal. Jekk żewġ faxxi tal-fibra jew raden b’densitajiet differenti (tex) jinsabu bl-istess fil-prodott finali, irrapporta l-faxxa tal-fibra/ir-raden bl-akbar densità (tex) biss. A: għal 300 tex B: għal 600 tex C: għal 900 tex D: għal 1 100 tex E: għal 1 200 tex F: għal 2 300 tex G: għal 2 400 tex H: għal 3 600 tex I: għal 4 800 tex J: għal Oħrajn, bħal CSM (chopped strand mats), faxxi tal-fibra/raden assemblati, …

2. Kodiċijiet TARIC

Sabiex ikun evitat nuqqas ta’ fehim ulterjuri, il-Kummissjoni tiċċara wkoll il-kodiċijiet TARIC ipprovduti biss għal informazzjoni fl-ewwel paragrafu tat-Taqsima 3 tan-Notifika tal-21 ta’ Frar 2019 u wkoll fl-ewwel paragrafu tat-Taqsima 3 tan-Notifika tas-16 ta’ Mejju 2019.

Is-sett komplut ta’ kodiċijiet li jkopru l-prodott li qed jiġi investigat hu: Il-kodiċijiet NM ex 7019 39 00, ex 7019 40 00, ex 7019 59 00 u ex 7019 90 00 (il-kodiċijiet TARIC 7019390080, 7019400080, 7019590080 u 7019900080).

Bħal qabel, il-kodiċijiet NM u TARIC qed jingħataw biss għal skopijiet ta’ informazzjoni.

3. Proċedura

Partijiet interessati li jemmnu li huma affettwati b’din il-kjarifika, jew li jista’ jkun li ma introduċewx ruħhom minħabba li ħasbu li ma kinux ikkonċernati minn dan il-proċediment, huma mitluba jikkuntattjaw lill-Kummissjoni fi żmien sebat (7) ijiem minn din in-Notifika sabiex jintroduċu ruħhom u, jekk jixtiequ, biex jitolbu kwestjonarju.

Huma jistgħu jagħmlu dan f’wieħed mill-indirizzi tal-posta elettronika li ġejjin:

TRADE-AD653-GFF-DUMPING-CHINA@ec.europa.eu

TRADE-AD653-GFF-DUMPING-EGYPT@ec.europa.eu jew

TRADE-AD653-GFF-INJURY@ec.europa.eu

TRADE-AS656-GFF-SUBSIDY@ec.europa.eu jew

TRADE-AS656-GFF-INJURY@ec.europa.eu

Kwalunkwe kummenti u sottomissjonijiet irċevuti bi tweġiba għal din in-notifika kif ukoll kwalunkwe informazzjoni ulterjuri f’dan ir-rigward se jkunu inklużi f’nota mal-fajl għall-ispezzjoni mill-partijiet interessati.

(1) ĠU C 68, 21.2.2019, p. 29.

(2) ĠU C 167, 16.5.2019, p. 13.

(3) Unidirezzjonali tfisser mill-inqas 90 % f’direzzjoni waħda

(4) Esklużi r-raden tal-ħjata, li jistgħu jkunu wkoll poliester jew fibra oħra.

(5) Bħal velu jew qalba ta’ poliester. Raden tal-ħjata tal-poliester jew fibra oħra mhux se jagħmlu l-kumpless fibra mħallta kumplessa għall-fini ta’ din il-klassifikazzjoni.